
[bookmark: _Toc0]Nulla százalékos áfa a vényköteles gyógyszerekre – megjelent a NAV és a Pénzügyminisztérium közös tájékoztatója
2026. szeptember 1-jétől 0 százalékra csökken a kizárólag orvosi rendelvényre kiadható gyógyszerek, valamint a humán gyógyászati célú magisztrális készítmények áfakulcsa. A változással kapcsolatos legfontosabb tudnivalókat a Nemzeti Adó- és Vámhivatal (NAV) és a Pénzügyminisztérium közös tájékoztatóban foglalta össze.A tájékoztatóból pontosan megtudható, hogy mely termékekre alkalmazható a 0 százalékos adómérték, és milyen feltételekkel kell azt figyelembe venni a gyakorlatban. Az új szabályokat ugyan elsősorban a gyógyszer-nagykereskedőknek, gyógyszertáraknak kell alkalmazniuk, azonban fogyasztóként is fontos megismerni, mely gyógyszerek részesülhetnek a kedvezményben.A fő szabály, hogy a 0 százalékos adómérték kizárólag a receptköteles gyógyszerekre alkalmazható. A vény nélkül is megvásárolható készítmények pedig még akkor sem árusíthatók 0 százalékos áfakulccsal, ha az orvos felírja azokat receptre azért, hogy a tb-támogatással olcsóbbak legyenek.Van ugyanakkor a készítményeknek egy köre, ahol a vénykötelességtől függetlenül is 0 százalék lesz az áfa: a humán gyógyászati célú magisztrális készítményeknél – vagyis azoknál a termékeknél, amelyeket a gyógyszertárban készítenek el receptúra alapján. A kozmetikai, valamint az állategészségügyi célú magisztrális készítmények viszont továbbra is 27 százalékos áfamérték alá esnek.Részletes, szakmaibb magyarázatok is olvashatók a tájékoztatóban – például a speciális esetekről, a nagy- és kiskereskedelmi értékesítésről –, ezért az érintetteknek mindenképpen érdemes felkeresniük a NAV honlapját, még augusztus 31-ig.

